पाक में तालिबान ने 18 खनिकों को अगवा किया  
पाकिस्तान के पश्चिमोत्तर दारा आदम खेल इलाके में 100 तालिबान आतंकियों ने एक कोयला खदान पर हमला कर 18 कामगारों का अपहरण कर लिया।
पाकिस्तान के पश्चिमोत्तर दारा आदम खेल इलाके में लगभग 100 तालिबान आतंकवादियों ने एक कोयला खदान पर हमला कर 18 कामगारों का अपहरण कर लिया।  स्थानीय मीडिया के मुताबिक तहरीक-ए-तालिबान पाकिस्तान के तारिक अफरीदी धड़े ने शुक्रवार रात कोयला खदान पर हमला किया। तालिबान ने कुल 26 खनिकों को बंधक बनाया था, हालांकि कुछ बचकर भाग निकलने में कामयाब रहे।  अधिकारियों का कहना है कि अब भी 18 कामगार तालिबान आतंकवादियों के कब्जे में हैं। प्रशासन को शनिवार सुबह इस घटना की जानकारी मिली। बंधकों की तलाशी के लिए अभियान शुरू कर दिया गया है।